कई कंपनियों ने ब्लैकलिस्ट किया, मेरा मिशन संबंधों पर सही जानकारी देना
मैं आस्था वोहरा सेक्स एजुकेशन और वेलनेस कंपनी ‘मंजूरी’ की को-फाउंडर हूं। उम्र 26 साल है। पंजाबी कंजर्वेटिव फैमिली से हूं। जब सेक्स एजुकेशन पर काम शुरू किया तो कुछ ने सराहा और कुछ ने फटकारा। एडल्ट टॉयज का नाम सुनकर ही लोग नाक-भौंह सिकोड़ते,
मैं आस्था वोहरा सेक्स एजुकेशन और वेलनेस कंपनी ‘मंजूरी’ की को-फाउंडर हूं। उम्र 26 साल है। पंजाबी कंजर्वेटिव फैमिली से हूं। जब सेक्स एजुकेशन पर काम शुरू किया तो कुछ ने सराहा और कुछ ने फटकारा।
एडल्ट टॉयज का नाम सुनकर ही लोग नाक-भौंह सिकोड़ते, मुंह फेरते। लोगों का कहना था तुम्हारे काम पर क्या बात करनी। हमारी सोसाइटी, हमारा कल्चर इस विषय पर बात करने की इजाजत नहीं देता। लोग ताज्जुब के साथ पूछते, ‘क्या तुम सेक्स टॉयज बेचती हो?’ शर्म-हया कुछ है या नहीं।’
मैं इन सवालों और तानों के बीच रहकर अपने काम पर फोकस कर रही हूं। मैं जानती हूं कि जैसे-सांस लेना, खाना, पीना जिंदा रहने के लिए जरूरी है वैसे ही सेक्स भी इंसान की जरूरत है।
हालांकि चुनौतियां भी कम नहीं रही हैं। जैसे रोलर-कोस्टर में चीजें ऊपर-चीजें होती हैं वैसे ही मेरे साथ भी होता रहा है। समाज, माहौल और लोग जिस तरह से मुझे देखते और मेरे बारे में राय बनाते हैं वो आप सोच भी नहीं सकते।
इन चुनौतियों के साथ मैं अपने मिशन में लगी हूं। दैनिक भास्कर के विशेष कॉलम ‘ये मैं हूं’ में मैं अपने इस सफर की कहानी सुनाऊंगी। 
आर्मी ऑफिसर की बेटी हूं 
मेरे पापा आर्मी के रिटायर्ड ऑफिसर हैं। मूल रूप से वो पंजाब के गुरुदासपुर के धारीवाल से हैं। वही धारीवाल जो कभी अपने ऊनी कपड़ों के लिए दुनियाभर में मशहूर रहा है।
पापा की पोस्टिंग होती रहती। मैं भी परिवार के साथ शिफ्ट होती। दिल्ली और आगरा दोनों जगह रहना हुआ। मम्मी 8 साल पहले गुजर चुकी हैं। आर्मी बैकग्राउंड होने से एक्सपोजर तो मिला लेकिन पंजाबी परिवार का जो कल्चर है, उससे भी मेरा जुड़ाव बना रहा।
डेनमार्क में भारतीय दूतावास में नौकरी की 
मैं शुरू से पढ़ने में तेज रही। आर्मी स्कूल से पढ़ी। बाद में रिसर्च से जुड़े विषयों में मैंने पढ़ाई की। पब्लिक पॉलिसी, जेंडर स्टडीज, इंटरनेशनल रिलेशंस में स्टडी की। 2017 में पुणे के सिंबायोसिस स्कूल ऑफ इंटरनेशनल स्टडीज से एमए किया।
स्कॉलरशिप पर 6 महीने के लिए यूनाइटेड किंगडम गई और वहां रिसर्च ओरिएंटेड थीसिस लिखी। तीन साल तक इन्हीं विषयों से जुड़े सेक्टर में नौकरी भी की।
आखिरी जॉब डेनमार्क में भारतीय दूतावास में थी। इंडिया-डेनमार्क वॉटर टेक्नोलॉजी, इनोवेशन इन सब पर काम किया।
इस दौरान ही मुझे स्टार्टअप के बारे में पता चला।
मेरी एक दोस्त ने पहली बार मुझे वाइब्रेटर के बारे में बताया 
जब मैं पुणे में कॉलेज में थी तब मेरी एक दोस्त ने मुझे वाइब्रेटर के बारे में बताया। तब मैं नहीं जानती थी कि ये क्या होता है। उसने बताया कि एक शॉपिंग साइट पर इसे फेस मसाजर कहकर बेचा जा रहा था।
उसने मुझे इस बात पर राजी किया कि हमें यह प्रॉडक्ट खरीदना चाहिए। बचपन के दोस्त ने कंपनी शुरु करने का आइडिया दिया
सेक्स वेलनेस से जुड़ी कंपनी शुरू करने का आइडिया मेरे बचपन के दोस्त रितेश ने दिया।
मैं जब दिल्ली में थी तब सातवीं क्लास में अपने क्लासमेट रितेश से दोस्ती हुई। तब से हम आज भी अच्छे दोस्त हैं।
करीब तीन साल पहले उसने एक स्टार्टअप के बारे में बताया जिसे सोसाइटी में टैबू के रूप में देखा जाता है।
मेरे फ्रेंड का मानना था कि हमारे समाज में यौन संबंधों को लेकर खुलकर बात नहीं होती। सेक्स एजुकेशन के नाम पर सभी आधे-अधूरे अधकचरे ज्ञान पर जीते हैं। इन हालातों में सेक्स वेलनेस क्या होती है, एक बहुत बड़ा सवाल है। सेक्स एजुकेशन के बारे में खास तौर पर लड़कियों को जागरूक बनाना हमारा लक्ष्य होना चाहिए। लड़कियों को ये नहीं पता कि सेक्स वेलनेस नाम से भी कोई चीज हो सकती है और यह विषय शर्म, झिझक और समस्याओं की गठरी नहीं है।
खबर में आगे बढ़ने से पहले एक पोल में अपनी राय देते चलें-
देश की पहली सेक्स एजुकेशन कंपनी खोली 
अगस्त 2020 में सेक्स एजुकेशन को लेकर हमने इंस्टाग्राम पर एक पेज शुरू किया। जहां हमने क्लाइटोरिस, ऑर्गेज्म, सेक्स से जुड़े मिथ, इसका रिलेशनशिप और मेंटल हेल्थ पर इसका असर, उन सभी विषयों पर बात करनी शुरू की जिन पर लोग सबसे ज्यादा खामोशी के साथ बैठे रहते।
ऐसे लोग अंदर ही अंदर घुटते और कुंठाओं में जीते हैं।
हमारे इस पेज को लोगों ने बहुत पसंद किया। लोग मैसेज कर पूछने लगे कि आप जब इन चीजों के बारे में बात कर रहे तो क्या आप इसके प्रॉडक्ट भी लाएंगे? क्या इसे हम खरीद सकेंगे? इस तरह मैंने अपने फ्रेंड के साथ भारत की पहले सेक्स एजुकेशन कंपनी ‘मंजूरी’ खोली।
मंजूरी का मतलब है ‘फीमेल मास्टरबेशन’
मेरी कंपनी का नाम ‘मंजूरी’ है जो कि एक जापानी शब्द है। इसका मतलब है ‘फीमेल मास्टरबेशन’। हिन्दी में मंजूरी का मतलब कंसेंट है। कंपनी ‘मेल मास्टरबेशन’ से जुड़े प्रॉडक्ट भी बनाती है। कई तरह के एडल्ट टॉयज, वाइब्रेटर्स, प्रोस्टेट मसाजर्स की डिलीवरी की जाती है।
जॉब के साथ ‘मंजूरी’ भी चलाती रही 
मैंने नौकरी के साथ-साथ अपनी कंपनी का भी काम देखा। सुबह 9 से 6 बजे तक नौकरी और शाम 7 बजे से रात के 11 बजे तक अपनी कंपनी का काम करती।
हमने तय किया कि दो साल तक इसी तरह काम करेंगे। लेकिन लोगों का इतना अच्छा रिस्पॉन्स मिला कि मैंने जॉब छोड़ दी और अपना सारा वक्त अपनी कंपनी को दे दिया।
आठ महीने तक पापा को नहीं बताया 
मेरे स्टार्टअप के पार्टनर ने अपने परिवार को अपने काम के बारे में सबकुछ बताया। उसका परिवार खुले विचारों का है। लेकिन कंपनी शुरू करने के आठ महीने तक मैंने अपने पापा को कुछ भी नहीं बताया।
लेकिन फिर बताया कि मैं ये कर रही हूं, ये करना चाहती हूं। तो उन्होंने थोड़ा समय लेकर सोचा। एडल्ट टॉयज, सेक्स वेलनेस जैसे आइडिया को समझा और तब उन्होंने सपोर्ट किया। आज वो अपने दोस्तों और रिश्तेदारों को गर्व के साथ बताते हैं कि उनकी बेटी सेक्शुअल वेलनेस के लिए काम कर रही है।
दिल्ली और मुंबई से सबसे ज्यादा एडल्ट टॉयज की मांग 
अमेरिका के किसी भी शहर में हर पांचवीं दुकान में एडल्ट टॉयज बिकते दिख जाएंगे। वहां दर्जनों बड़े ब्रांड हैं। जैसे भारत में किराने की दुकान होती है उसी तरह वहां एडल्ट टॉयज के स्टोर भी होते हैं। वहां इसे बुरी नजर और संकोच के साथ नहीं देखा जाता।
मेरा मानना है कि जैसे अमेरिका में यह इंडस्ट्री बूम पर है उसी तरह भारत में भी ये डेवलपमेंट देखने को मिलेगा।
दो साल पहले तक एडल्ट टॉयज से जुड़ी फेक वेबसाइट दिखती थीं। लोग ऐसी वेबसाइट से खरीदने को मजबूर थे। लेकिन अब तीन से चार बड़े ब्रांड भारत में भी एडल्ट टॉयज बेच रहे हैं।
मेरी कंपनी हर महीने 1200 से 1500 प्रॉडक्ट्स बेच रही। दिल्ली और मुंबई से एडल्ट टॉयज की सबसे ज्यादा डिमांड है। वहीं बेंगलुरु और पुणे से भी अधिक कस्टमर्स हैं। मेरी कंपनी ने मंजूरी से अब तक 10 हजार से अधिक एडल्ट टॉय बेचे हैं।
35 प्लस की महिलाओं में सबसे ज्यादा मांग 
जब हमने कंपनी की शुरुआत की तो लगा कि 20 से 27 एज ग्रुप में सबसे ज्यादा एडल्ट टॉयज की मांग रहेगी, लेकिन हमारा ये अंदाजा गलत निकला। हमारे सर्वे में पता चला कि 35 वर्ष की उम्र से अधिक की महिलाएं इनमें ज्यादा इंटरेस्ट ले रही हैं। ये हमारे कस्टमर केयर में आने वाली कॉल से पता चला। मैंने खुद भी ये कॉल अटेंड किए और कस्टमर्स से जाना कि उन्हें इसकी जरूरत क्यों है? महिलाओं ने बताया कि बच्चों की जिम्मेदारी थोड़ी कम हुई है, लाइफ अब जाकर सेटेल्ड हुई है इसलिए अब वो सुखी जीवन जीना चाहती हैं।
ओडिशा की महिला ने कहा कि उसे नहीं पता कि ऑर्गेज्म किसे कहते हैं और क्या होता है 
देश के अलग-अलग इलाकों से लोग कॉल कर सेक्स से जुड़ी अपनी परेशानी शेयर करते हैं। ओडिशा के किसी छोटे शहर से 50 साल की एक महिला ने फोन किया। उनके मन में हिचकिचाहट थी। पहले तो ये पक्का करना चाहती थी कि उससे कोई महिला ही बात करेगी और वो जो बात कह रही है वह बाहर किसी को पता नहीं चलेगी। उसने ऑर्गेज्म शब्द ही पहले कभी नहीं सुना था। उसके सवालों ने हमें इतना दुख पहुंचाया कि उस दिन हमें महिलाओं के बीच सेक्स एजुकेशन की कितनी कमी है इसकी असली तस्वीर देखने को मिली।
मुंबई और बेंगलुरु में मैंने वर्कशॉप किए हैं। वहां एक 40 साल की एक महिला पहुंची और उसने बताया कि उसकी शादी को 20 साल हो चुके हैं। उसे हमेशा यही लगता रहा है कि उसके अंदर कोई प्रॉब्लम है। उसने कभी पति से अपनी इच्छाओं और जरूरतों को लेकर कभी बात नहीं की और न ही पति ने कभी पूछा।
महिलाओं को इस अज्ञानता से बाहर निकालना मेरा मिशन 
हम महिला सशक्तीकरण की बात करते हैं। समान सैलरी, समान अधिकारों की बात होती है लेकिन समान ऑर्गेज्म की बात कभी नहीं होती।
सेक्स करने वाले 99% पुरुषों को ऑर्गेज्म मिलता है लेकिन महिलाओं के मामले में यह केवल 25% ही है। यह ऑर्गेज्म गैप है।
जो लेस्बियन हैं उनमें भी 90 से 95% को ऑर्गेज्म मिलता है लेकिन महिला-पुरुषों के बीच बनने वाले संबंधों में केवल 3 में से 1 महिला को ही ऑर्गेज्म यानी चरम सुख मिल पाता है।
हालांकि दुनिया के दूसरे देशों में भी ऑर्गेज्म गैप है लेकिन भारत में यह गैप बहुत बड़ा है। एक ऐसी खाई है जिसे पाटना ही मेरी कंपनी और हर वर्कशॉप का मिशन है।
अच्छा या बुरा नहीं, सही जानकारी देना हमारा काम 
मैंने कभी यह नहीं सोचा कि सेक्स वेलनेस पर बात करना, ऑर्गेज्म पर बात करना अच्छा या बुरा है। बल्कि इस बात पर फोकस किया कि लोगों को सही जानकारियां देकर जागरूक करना जरूरी है।
औरत बच्चा पैदा करने की मशीन नहीं है। उसे अपने शरीर के बारे में और शारीरिक सुख के बारे में पता होना चाहिए। साथ ही उसे यह पता होना चाहिए कि इस सुख को पाने का सही और सुंदर तरीका क्या है।
कई कंपनियों ने ब्लैकलिस्ट किया पर हिम्मत नहीं हारी
जब मैंने सेक्स एजुकेशन पर काम शुरू किया तो कई कंपनियों ने हमें ब्लैकलिस्टेड किया। पेमेंट गेटवे ने बैन किया। छह माह पहले लिंक्डन ने भी बैन लगाया। लेकिन बाद में जब हमारे गोल को समझा तो यह बैन हटाया भी। इन चुनौतियों के आने पर भी हमने कभी हिम्मत नहीं हारी।
सेक्स वेलनेस ग्रे एरिया, कोई बात नहीं करना चाहता 
एडल्ट टॉयज के बारे में लोग बात नहीं करना चाहते। यह ग्रे एरिया है। यह हमारे संस्कृति के खिलाफ है ऐसा सुनने को मिलता है।
कोई यह सवाल करे कि बच्चे पैदा करना हमारी संस्कृति हो सकती है लेकिन स्त्री के सुख पर बात करना बदतमीजी हो जाती है।
पैकेट पर प्रॉडक्ट के बारे में कोई जानकारी नहीं होती 
एडल्ट टॉयज को लेकर हम प्राइवेसी रखते हैं। कई बार कस्टमर्स नहीं चाहते कि घर पर इसकी डिलीवरी हो। ऐसे में हम लैंडमार्क बताते हैं जहां से वो खुद जाकर डिलीवरी ले सकते हैं।
इसी तरह एडल्ट टॉयज की पैकेजिंग भी अलग ढंग से होती है। इसे तीन लेयर में रखा जाता है। सबसे ऊपर वाले लेयर पर प्लास्टिक लगा होता है जिसमें कस्टमर का नाम और पता ही रहता है। इससे कहीं से पता नहीं चलता कि पैकेट के अंदर क्या है।
मैंने कोई सेक्स एजुकेशन का कोर्स नहीं किया है 
मैं आज एक सेक्स एजुकेटर के रूप में काम कर रही हूं लेकिन मैंने कभी कोई इससे जुड़ा कोर्स नहीं किया है। जब युवाओं को सही इन्फॉर्मेशन नहीं मिलती तब वो पोर्नोग्राफी देखते हैं और खुद ही अपने मन में उठ रहे सवालों का जवाब जानने की कोशिश करते हैं जो कि सेक्स एजुकेशन और जानकारी का गलत रास्ता है।
लड़कियों को पता नहीं चलता कि पीरियड्स को कैसे डील करना है। पीरियड्स में ब्लीडिंग, क्रैंप्स क्यों होते हैं, उन्हें कोई नहीं बताता। मां सिर्फ पैड लगाने के बारे में बताकर मुंह छुपा लेती हैं।
अगर कभी पीरियड बंद हो जाए और डॉक्टर के पास कोई लड़की चली जाए तो उनसे पूछा जाता है कि प्री मैरिटल सेक्स हुआ है क्या, हसबैंड है क्या, मां-बाप को लेकर आओ। ये सब चीजें सेक्शुअल वेलनेस के बारे में जानने से रोकती हैं।
समय के साथ वुमन प्लेजर को खत्म कर दिया गया 
जिस देश में कामसूत्र जैसी पुस्तक लिखी गई, जहां वुमन प्लेजर को सबसे अधिक महत्व दिया गया और वहीं से ही इसे खत्म कर दिया गया।
बात होती है कि शादी करो और बच्चे पैदा करो। नजरिए को बदलने की जरूरत है। रिप्रोडक्शन और प्रेग्नेंसी के ऊपर वुमन प्लेजर को रखना होगा।